L'efecto Foehn ye un fenomeno climatico que consiste en que quan una masa d'aire calido y humido se troba un obstaclo montanyoso y ye forzada a puyar pa trescruzar-lo, fa que a vapor d'augua s'enfrie y se produzca un proceso de condensación u sublimación inversa precipitando-se en as costeras de barlovento, on se forman boiras y plevias orograficas. Quan esto se desvién bi ha un gran contraste climatico entre as dos costeras d'a montanya, con muita humidat y plevias en barlovento, y una mayor temperatura y cielo claro en sotavento. En sotavento a temperatura de l'aire ha puyau por o proceso de compresión adiabatica, a causa de l'aire, ya seco y calido que baixa a escape por a costera, escalfando-se a mesura que baixa y con una humidat muito escasa.